8 Spruce Street

A 8 Spruce Street, korábban Beekman Tower, ill. New York by Gehry, egy 76 szintes felhőkarcoló, amelyet Frank Gehry építész tervezett a Spruce Street 8. szám alatt Manhattan pénzügyi negyedében, New Yorkban. A Spruce Street 8 a világ egyik legmagasabb lakótornya, és a nyugati féltekén a legmagasabb lakótorony volt a 2011. februári megnyitásakor. Az épületet a Forest City Ratner fejlesztette, a Frank Gehry Architects és a WSP Cantor Seinuk szerkezeti mérnökei tervezték, és Kreisler Borg Florman cég építette. Alsó szintjein állami általános iskola található benne. A torony e felett és az emeleti kiskereskedelmi szint fölött csak bérelhető lakóegységeket tartalmaz. A felhőkarcoló szerkezeti váza vasbetonból készült, és formai szempontból a dekonstruktivizmus építészeti stílusába illeszkedik akár az Aqua, a 8 Spruce után megkezdett, de már a 8 Spruce előtt befejezett chicagói felhőkarcoló. Elhelyezkedés A 8 Spruce Street a Spruce és a Nassau utca között található, Alsó-Manhattan pénzügyi negyedében, a City Hall Parktól keletre, valamint a Pace Egyetemtől és a Brooklyn Bridge-től délre. Közvetlenül nyugatra található a 150 Nassau Street és a Morse Building (140 Nassau Street). A Spruce Street 8 építése előtt a telket a közvetlenül keletre fekvő NewYork-Presbyterian Lower Manhattan Kórház parkolójaként használták. Tervezés és használat Forma és homlokzat A telek övezeti besorolása nem tartalmazott magassági korlátozást, az épület tömegét mindkét oldalon szabad terek veszik körül. A hatszintes, vörösesbarna téglahomlokzatú alsó része fölött T alakú, rozsdamentes acéllal burkolt lakótorony emelkedik. Ahogy az épület felfelé halad, lépcsőzetes részeket alakítottak ki, teraszokat alkotva a 7., 24., 40. és 52. emeleten. A déli homlokzati síkon hullámzó acélhomlokzat ível végig az épület szintjein. Bár maguk az ablakok téglalap alakúak, szélességük a homlokzat változó profiljához igazodik, így számos kiugró ablakot hoznak létre. Iskola Az iskola vörösesbarna téglával van burkolva, és ez épület első öt emeletén 100 000 négyzetláb (9300 m2) területet foglal el. Több mint 600 diákot fogad, akik az óvodai előkészítő osztályoktól a nyolcadik osztályig járnak ide. A negyedik emeleti tetőteraszon 5 000 négyzetláb (460 m²) szabadtéri játszótér található. Apartmanok Az általános iskola fölött egy 899 lakásos, rozsdamentes acéllal burkolt luxuslakótorony áll. A lakások 500 négyzetláb (46 m²) és 1 600 négyzetláb (150 m²) között mozognak, és stúdiókból, egy, két és három hálószobás lakásokból állnak. Minden egységlakás piaci árú, alacsony vagy mérsékelt jövedelemmel elérhető lakások nélkül. A lakások kizárólag bérelhetőek, egyik sem vásárolható meg. Kórház Az épületben eredetileg a szomszédos New York Downtown Hospital kapott helyet. A kórháznak 25 000 négyzetláb (2300 m²) földalatti parkolót biztosítottak. Ezt soha nem használták. A 2016-os évtől kezdve egy kereskedelmi forgalomban üzemeltetett parkolóház. Jegyzetek Fordítás Ez a szócikk részben vagy egészben a(z) 8 Spruce Street című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.